
Евразия экономикалык бирлигинин бажы аймагында карантиндик фитосанитардык контролду (көзөмөлдү) жүзөгө ашыруу тартиби жөнүндө жобого өзгөртүүлөрдү киргизүү тууралуу
 
Санитардык, ветеринардык-санитардык жана карантиндик фитосанитардык чараларды колдонуу жөнүндө протоколдун (2014-жылдын 29-майындагы Евразия экономикалык бирлиги жөнүндө келишимге карата № 12 тиркеме) 18-пунктуна жана Жогорку Евразия экономикалык кеңешинин 2014-жылдын 23-декабрындагы № 98 чечими менен бекитилген Евразия экономикалык комиссиясынын Иш регламентине карата № 1 тиркеменин 50-пунктуна ылайык Евразия экономикалык комиссиясынын Кеңеши ч е ч т и: 
1. Бажы бирлигинин Комиссиясынын 2010-жылдын 18-июнундагы № 318 чечими менен бекитилген Евразия экономикалык бирлигинин бажы аймагында карантиндик фитосанитардык контролду (көзөмөлдү) жүзөгө ашыруу тартиби жөнүндө жобого төмөнкүдөй өзгөртүүлөр киргизилсин:
а) 2.1-пункту:
бешинчи абзацтан кийин төмөнкүдөй мазмундагы абзац менен толукталсын:
«өтүнмө берүүчү» – жөнөтүү жериндеги мамлекеттин ыйгарым укуктуу органына жөнөтүү жериндеги мамлекеттин мыйзамына ылайык фитосанитардык сертификатты алуу үчүн арыз жана башка документтерди берген юридикалык жак, жаран, анын ичинде жеке ишкер;»;
он жетинчи абзацтан кийин төмөнкүдөй мазмундагы абзац менен толукталсын:
«карантинге алынуучу продукцияны алуучу» – карантинге алынуучу продукцияны алуучу тарабынан фитосанитардык сертификатта жана (же) товарды коштоочу документацияда билдирилген юридикалык жак, жаран, анын ичинде жеке ишкер же карантинге алынуучу продукцияны алуучунун атынан ал дайындоо жеринде болгондугуна байланыштуу иш аракеттерди жүзөгө ашырууга ыйгарым укук берилген башка жак;»;
б) 3.2-пунктунда:
алтынчы абзацындагы «продукциянын жеке менчик ээсине» деген сөздөр «өтүнмө берүүчүгө» деген сөздөргө алмаштырылсын;
«сертификаттын» деген сөздөн кийин «карантинге алынуучу продукциянын келгендиги жөнүндө дайындоо жериндеги мамлекеттин ыйгарым укуктуу органына билдирүү бербеген карантинге алынуучу продукциянын алуучусунун дарегине» деген сөздөр менен толукталсын;
«, ошондой эле дайындоо жериндеги мамлекеттин ыйгарым укуктуу органы тарабынан карантинге алынуучу продукциянын алуучунун дарегине түшпөгөндүгү фактысын аныктоосу.» деген сөздөр менен толукталсын;
сегизинчи абзацындагы «Продукциянын жеке менчик ээси» деген сөздөр «Дайындоо жериндеги карантинге алынуучу продукциянын алуучусу» деген сөздөргө алмаштырылсын;
[bookmark: _GoBack]тогузунчу абзацындагы «продукциянын жеке менчик ээси» деген сөздөр «карантинге алынуучу продукциянын алуучусу» деген сөздөргө алмаштырылсын.
2. Ушул Чечим расмий жарыяланган күнүнөн тартып 30 календардык күн өткөндөн кийин күчүнө кирет.

